กฎกระทรวงกฎกระทรวงฉบับที่ ๑๑ (พ.ศ. ๒๕๓๘)ออกตามความในพระราชบัญญัติจัดหางานและคุ้มครองคนหางานพ.ศ. ๒๕๒๘[๑] อาศัยอำนาจตามความในมาตรา ๕แห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ซึ่งแก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ.๒๕๓๗ และมาตรา ๓๗ วรรคสาม แห่งพระราชบัญญัติจัดหางานและคุ้มครองคนหางาน พ.ศ. ๓๕๒๘รัฐมนตรีว่าการกระทรวงแรงงานและสวัสดิการสังคมออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวง ฉบับที่ ๕ (พ.ศ. ๒๕๒๙) ออกตามความในพระราชบัญญัติจัดหางานและคุ้มครองคนหางานพ.ศ. ๒๕๒๘ข้อ ๒ให้กำหนดอัตราการส่งเงินเข้ากองทุนสำหรับคนหางานแต่ละคนดังนี้(๑) คนหางานซึ่งจะไปทำงานในประเทศในทวีปยุโรปทวีปอเมริกาเหนือ ทวีปออสเตรเลีย ประเทศญี่ปุ่น ไต้หวัน และสาธารณรัฐเกาหลีให้จัดส่งในอัตราห้าร้อยบาท ต่อคนหางานหนึ่งคน(๒) คนหางานซึ่งจะไปทำงานในประเทศเนการาบรูไนดารุสซาลามรัฐกาตาร์รัฐคูเวต รัฐบาร์เรน รัฐสุลต่านโอมาน รัฐอิสราเอล ราชอาณาจักรซาอุดีอาระเบียราชอาณาจักรโมร็อกโกราชอาณาจักรฮัชไมต์จอร์แดนสหรัฐอาหรับเอมิเรตส์สาธารณรัฐจิบูตี สาธารณรัฐตูนิเซีย สาธารณรัฐประชาธิปไตยซูดานสาธารณรัฐประชาธิปไตยโซมาลี สาธารณรัฐประชาธิปไตยประชาชนแอลจีเรียสาธารณรัฐเลบานอน สาธารณรัฐสังคมนิยมประชาชนอาหรับลิเบียสาธารณรัฐสิงค์โปร์สาธารณรัฐอาหรับซีเรีย สาธารณรัฐอาหรับเยเมนสาธารณรัฐอาหรับอียิปต์สาธารณรัฐอิรัก สาธารณรัฐอิสลามมอริเตเนียสาธารณรัฐอิสลามอิหร่าน และฮ่องกงให้จัดส่งในอัตราสี่ร้อยบาท ต่อคนหางานหนึ่งคน(๓) คนหางานซึ่งจะไปทำงานในประเทศอื่นนอกจากประเทศตาม (๑)และ (๒) ให้จัดส่งในอัตราสามร้อยบาท ต่อคนหางานหนึ่งคนข้อ ๓ให้ผู้มีหน้าที่ส่งเงินเข้ากองทุนตามมาตรา ๓๗ส่งเงินเข้ากองทุนตามอัตราที่กำหนดในข้อ ๒ พร้อมทั้งยื่นแบบ จง. ๑๑ท้ายกฎกระทรวงนี้ต่ออธิบดีหรือผู้ซึ่งอธิบดีมอบหมายก่อนคนหางานเดินทางออกนอกราชอาณาจักรข้อ ๔ให้คนหางานซึ่งจะเดินทางไปทำงานในต่างประเทศด้วยตนเองตามมาตรา ๔๘ซึ่งสมัครใจส่งเงินเข้ากองทุนตามมาตรา ๔๘ ทวิ วรรคหนึ่ง ยื่นคำขอส่งเงินเข้ากองทุนตามอัตราที่กำหนดในข้อ๒ ต่ออธิบดีหรือผู้ซึ่งอธิบดีมอบหมายก่อนคนหางานเดินทางออกนอกราชอาณาจักรข้อ ๕ในกรณีที่คนหางานได้รับสิทธิประโยชน์จากกองทุนอยู่แล้วไปทำสัญญาจ้างกับนายจ้างคนใหม่ตามมาตรา๔๘ ทวิ วรรคสาม ถ้าคนหางานนั้นประสงค์ที่จะได้รับสิทธิประโยชน์ตามมาตรา ๕๓จากกองทุนต่อไปให้คนหางานนั้นจัดให้นายจ้างหรือตนเองยื่นคำขอส่งเงินเข้ากองทุนภายในหกสิบวันนับแต่วันที่ครบระยะเวลาตามสัญญาจ้างเดิมพร้อมทั้งส่งสำเนาสัญญาจ้างเดิมและสัญญาจ้างใหม่ที่คนหางานทำกับนายจ้างคนใหม่ด้วยการยื่นคำขอตามวรรคหนึ่งให้ยื่นต่ออธิบดีหรือผู้ซึ่งอธิบดีมอบหมาย ณ กรมการจัดหางานหรือสำนักงานแรงงานไทยในประเทศที่คนหางานไปทำงานในกรณีที่ไม่มีสำนักงานแรงงานไทยในประเทศดังกล่าวให้ยื่น ณ สถานทูตไทยหรือสถานกงสุลไทยในประเทศนั้น หรือ ณสถานทูตไทยหรือสถานกงสุลไทยที่รับผิดชอบในการดูแลในเขตประเทศนั้นตามที่อธิบดีประกาศกำหนดข้อ ๖เงินที่ส่งเข้ากองทุนตามกฎกระทรวงนี้(๑) ในกรณีที่ส่งเงิน ณ กรมการจัดหางาน ให้ส่งเป็นเงินสดหรือส่งเป็นเช็คที่ธนาคารในประเทศไทยเป็นผู้ออกให้ตั๋วแลกเงินของธนาคารในประเทศไทยโดยสั่งจ่ายในนามกองทุนหรือส่งเป็นธนาณัติโดยระบุนามอธิบดี กรมการจัดหางานเป็นผู้รับเงินตามธนาณัตินั้น(๒) ในกรณีที่ส่งเงิน ณ สำนักงานแรงงานไทยสถานทูตไทยหรือสถานกงสุลไทยให้ส่งเป็นเงินสดเมื่อได้รับเงินครบถ้วนตามอัตราที่กำหนดในข้อ ๒ แล้วให้อธิบดีจัดให้มีการออกหลักฐานการรับเงินให้แก่ผู้ที่ส่งเงินเข้ากองทุนไว้เป็นลายลักษณ์อักษรและออกบัตรสมาชิกกองทุนให้แก่คนหางานตามแบบท้ายกฎกระทรวงนี้ข้อ ๗ในกรณีที่เงินที่ส่งเข้ากองทุนเป็นเงินตราต่างประเทศให้เทียบตามอัตราแลกเปลี่ยนเงินตราต่างประเทศนั้นในขณะส่งเงินเข้ากองทุนให้ไว้ ณ วันที่ ๓๐ สิงหาคม พ.ศ. ๒๕๓๘พิศาล มูลศาสตรสาทรรัฐมนตรีว่าการกระทรวงแรงงานและสวัสดิการสังคม[เอกสารแนบท้าย]๑. แบบ จง. ๑๑บัญชีรายชื่อคนหางานไปทำงานในต่างประเทศ(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากหลักเกณฑ์วิธีการ กำหนดเวลา และอัตราการส่งเงินเข้ากองทุนเพื่อช่วยเหลือคนหางานไปทำงานในต่างประเทศที่เรียกเก็บจากผู้รับอนุญาตจัดหางานเพื่อไปทำงานในต่างประเทศนายจ้างในต่างประเทศและคนหางานซึ่งจะไปทำงานในต่างประเทศที่กำหนดไว้ในกฎกระทรวง ฉบับที่ ๕ (พ.ศ. ๒๕๒๙)ออกตามความในพระราชบัญญัติจัดหางานและคุ้มครองคนหางาน พ.ศ. ๒๕๒๘ไม่เหมาะสมและไม่สอดคล้องกับสภาพเศรษฐกิจในปัจจุบัน และโดยที่มาตรา ๔๘ ทวิแห่งพระราชบัญญัติจัดหางานและคุ้มครองคนหางาน พ.ศ. ๒๕๒๘ซึ่งแก้ไขเพิ่มเติมโดยพระราชบัญญัติจัดหางานและคุ้มครองคนหางาน (ฉบับที่ ๒) พ.ศ.๒๕๓๗ กำหนดให้คนหางานซึ่งเดินทางไปทำงานในต่างประเทศด้วยตนเองซึ่งสมัครใจส่งเงินเข้ากองทุนตามอัตราที่กำหนดในกฎกระทรวงตามมาตรา ๓๗ได้รับสิทธิประโยชน์จากกองทุนเป็นระยะเวลาตามสัญญาจ้างและคนหางานซึ่งเดินทางไปทำงานในต่างประเทศถ้าไปทำสัญญาจ้างกับนายจ้างคนใหม่และถ้าได้จัดให้นายจ้างหรือตนเองส่งเงินเข้ากองทุนตามอัตราที่กำหนดในกฎกระทรวงออกตามความในมาตรา๓๗ ให้คนหางานได้รับสิทธิประโยชน์จากกองทุนต่อไป สมควรปรับปรุงหลักเกณฑ์ วิธีการกำหนดเวลา และอัตราการส่งเงินเข้ากองทุนดังกล่าวให้เหมาะสมยิ่งขึ้น จึงจำเป็นต้องออกกฎกระทรวงนี้[๑] ราชกิจจานุเบกษาเล่ม ๑๑๒/ตอนที่ ๓๙ ก/หน้า ๘/๒๒ กันยายน ๒๕๓๘